བླ་མ་རྣམས་ལ་ཕྱག་འཚལ་ལོ། ། བདག་ཉིད་ནམ་འཆི་བ་དང་། གར་སྐྱེ་བ་ལ་སོགས་པ་བརྟག་པར་འདོད་པས་འདི་ལྟར་བྱ་སྟེ། ཨོཾ་བུདྡྷ་ཙུ་རུ་མཱ་ཙུ་རུ་ཀི་སྭཱ་ཧཱ། སྐུ་གདུང་དང་བཅས་པའི་མཆོད་རྟེན་ནམ། རྗེ་བཙུན་སངས་རྒྱས་ཀྱི་སྤྱན་སྔར་བསྙེན་པའི་ཆོ་ག་ཁྲི་བཟླས། དེའི་འོག་ཏུ་ཅི་འབྱོར་པའི་མཆོད་པ་ཕུལ་ནས། ཉལ་བའི་དུས་སུ་བརྒྱ་རྩ་བརྒྱད་བཟླས་ཤིང་རང་ཁྲུས་བྱས་ལ་གསོལ་བ་བཏབ་སྟེ། བདག་གང་ནས་སྐྱེས་པར་གྱུར་པ་དང་། གང་དུ་སྐྱེ་བར་འགྱུར་བ་བསམས་བཞིན་དུ་ཉལ་ན་འདས་པ་དང་མ་འོངས་པའི་སྐྱེ་བ་དྲན་པར་འགྱུར་བ་ཐེ་ཚོམ་མེད་དོ་ཞེས་འཇམ་དཔལ་དཔའ་བོ་གཅིག་པ་གྲུབ་པའི་རྒྱུད་ལས་གསུངས་སོ། ། དེ་ལ་མན་ངག་ནི་འདི་ཡིན་ཏེ། སྔོན་དུ་མཆོད་གཏོར་ཆོས་སྟོན་ཚོགས་བསགས་ཏེ། དེ་ནས་མ་ཧཱ་བོ་དྷིའི་ལྷ་གཅིག་མདུན་དུ་བཞུགས་ལ། རང་དང་ལྷའི་ཐུགས་ཀར་ཙནྡན་དཀར་པོའི་ཐིག་ལེ་གསུམ་གསུམ་བྱས་ཏེ། ངག་སྨྲ་བཅད་བྱས་ལ་བསྙེན་པ་འབུམ་ཚོ་བཅུ་གཅིག་བྱས་ཏེ། དེ་ཚར་བ་དང་ལས་སྦྱོར་ནི་དཀོན་མཆོག་སྤྱི་དང་ཤཱཀྱ་ཐུབ་པའི་སྒོས་ཀྱི་མཆོད་པ་གཉིས་བཤམས་ཏེ་ཕུལ། ལྷ་དང་འདོམ་གང་གིས་མི་རིང་བར་ཉལ་ཏེ་སྔགས་ནུས་ཚད་ཟློས་ཤིང་། བདག་གང་དུ་ཇི་ལྟར་སྐྱེ་བའི་བྱ་བ་ཤེས་པར་བསྟན་དུ་གསོལ་ཞེས་བསམ་ཞིང་གཉིད་ལེག་པར་བྱའོ། ། ནུབ་དང་པོ་ལ་མ་རྟོགས་ན་ནུབ་གསུམ་དུ་བྱའོ། ། དེས་ཀྱང་མ་རྟོགས་ན་བསྙེན་པ་བསྐྱར་ཏེ་གདོད་ལས་ལ་སྦྱར་བས་ངོས་པར་རྟོགས་པར་འགྱུར་རོ། ། བོང་སྒོམ་ལ་ཁྱི་གཅིག་ཁོ་ན་རྨི་ལམ་དུ་བྱུང་ནས་བར་ཆད་ཡིན་ནམ་ཞུས་པས། ཇོ་བོའི་ཞལ་ནས། ཁྱིར་སྐྱེ་བ་ཡིན་གསུངས་ནས་དེང་སྡིག་སྒྲིབ་སྦྱངས་ནས་བལྟས་པས་མི་གཞོན་ནུ་གཅིག་བྱུང་ང་ོ། ། ལྷ་ཡུལ་མཐོང་བར་རྨིན་ལྟར་སྐྱེའོ། ། དཀོན་མཆོག་གསུམ་གྱི་རྟེན་རྨིན་སྐྱེ་བ་དེར་ཆོས་དང་ཕྲད་པར་ངོས་སོ། ། སྐྱེ་འཆི་ལ་སོགས་པ་དུས་གསུམ་གྱི་བྱ་བ་བརྟག་པ། དཔལ་ཨ་ཏི་ཤའི་གདམས་པ་ལས་བྱོན་པ་ལྟར་བསྡེབས་པའོ། ། ༈། །